***Vadybos* magistrantūros studijų programos**

**(VAM-22 ir kitiems, atsidėjusiems gynimą rudens semestrui, 2024 m. sausio mėn.)**

**MAGISTRO DARBO RENGIMO ETAPAI**

|  |  |
| --- | --- |
| **TERMINAS (numatytas pagal kalendorių)** | **MAGISTRO DARBO (MD) RENGIMO ETAPAI** |
| **Studentui rekomenduojama** per magistrantūros studijų laikotarpį pristatyti atliktos MD teorinės analizės, tyrimo ar jo dalies rezultatus bent vienu iš šių būdų: a) pranešimo forma Vilniaus universiteto Šiaulių akademijos ar kitų mokslo ir studijų institucijų organizuojamose mokslinėse konferencijose, seminaruose; b) parengiant mokslinę publikaciją recenzuojamame mokslo leidinyje; c) pristatyti rezultatus suinteresuotoms praktikų auditorijoms. |
| **Iki rugsėjo 29 d.** | Studentai kontaktuoja su dėstytojais ir derina MD temą.  |
| **Iki spalio 2 d.**  | Studentas el. paštu pateikia RPI administratorei prašymą rengti baigiamąjį darbą su įrašytu ir su MD vadovu suderintu baigiamojo darbo pavadinimu bei vadovo parašu. |
| **Spalio - lapkričio mėn.** | Studentai rengia teorinę ir empirinę darbo dalį, daro apibendrinančias išvadas, rengia rekomendacijas, konstruktyvius siūlymus problemos sprendimui. |
| **Spalio 17 d.** | Organizuojama grupinė konsultacija. Studentai informuojami per Teams platformą (data ir laikas gali būti patikslinti).  |
| **Lapkričio 14 d.** | Organizuojama grupinė konsultacija. Studentai informuojami per Teams platformą (data ir laikas gali būti patikslinti).  |
| **Gruodžio 11 d.** | Studentai preliminarų MD atsiunčia vadovui ir RPI administratorei el. paštu asta.repsiene@sa.vu.lt |
| **Gruodžio 13 d.**  | Preliminaraus MD svarstymas. Studentų dalyvavimas rekomenduojamas. Sudaryta komisija vertina preliminarų MD, nurodo neatitiktis keliamiems, kvalifikaciniams MD reikalavimams, teikia pasiūlymus dėl darbo tobulinimo ir žodžiu teikia studentui rekomendacinio pobūdžio išvadą apie tikimybę, kad iki nurodyto laiko gali būti parengtas kvalifikacinius MD reikalavimus atitinkantis darbas.  |
| **Iki gruodžio 15 d. (imtinai)** | Galima tikslinti ar keisti MD temą. Apie patikslintas ar pakeistas temas studentas el. paštu asta.repsiene@sa.vu.lt informuoja RPI administratorę. |
| **Sausio 2 d.**  | Studentai galutinį MD pateikia vadovui el. paštu. Vadovas rašo atsiliepimą ir iki sausio 4 d. išsiunčia studentui Universiteto suteiktu el. paštu. |
| **Sausio 4 d.**  | Studentai galutinį MD kartu su Garantija ir vadovo atsiliepimu įkelia į VUSIS (likus ne mažiau kaip septynioms darbo dienoms iki gynimo)\* ir atsiunčia RPI administratorei el. paštu asta.repsiene@sa.vu.lt.  |
| **Sausio 4 d.** | RPI administratorė išsiunčia MD recenzentams. |
| **Ne vėliau kaip 2 dienos iki gynimo** | RPI administratorė išsiunčia studentams Universiteto suteiktu el. paštu MD recenziją.  |
| **2024 m. sausio 15 d.**  | Planuojamas MD viešas gynimas.  |

\*Jei gynimo data keistųsi privaloma laikytis 7 darbo dienų termino